‘อนันดา’ ออกหุ้นกู้ อายุ 1 ปี 2 เดือน 12 วัน และอายุ 2 ปี 6 เดือน อัตราดอกเบี้ย [4.30-5.70]% ต่อปี
คาดเปิดจองซื้อ 31 ต.ค. และ 1-2 พ.ย. 65 ผ่าน 7 สถาบันการเงิน
18 ต.ค. 2565

ANAN x ลงทุนแมน
‘อนันดา’ ออกหุ้นกู้ อายุ 1 ปี 2 เดือน 12 วัน และอายุ 2 ปี 6 เดือน 
อัตราดอกเบี้ย [4.30-5.70]% ต่อปี จ่ายทุก 3 เดือน เสนอขายผู้ลงทุนทั่วไป
คาดเปิดจองซื้อ 31 ต.ค. และ 1-2 พ.ย. 65 ผ่าน 7 สถาบันการเงิน
บริษัท อนันดา ดีเวลลอปเม้นท์ จำกัด (มหาชน) บริษัทพัฒนาอสังหาริมทรัพย์สำหรับคนเมือง ที่โดดเด่นในตลาดคอนโดมิเนียมติดรถไฟฟ้า และนวัตกรรมเพื่อการอยู่อาศัย  เตรียมออกเสนอขายหุ้นกู้ชนิดระบุชื่อผู้ถือ ประเภทไม่ด้อยสิทธิ ไม่มีประกัน และมีผู้แทนผู้ถือหุ้นกู้ จำนวน 2 ชุด คือ
รุ่นอายุ 1 ปี 2 เดือน 12 วัน อัตราดอกเบี้ย [4.30-4.50]% ต่อปี และ
รุ่นอายุ 2 ปี 6 เดือน อัตราดอกเบี้ย [5.50-5.70]% ต่อปี
กำหนดจ่ายดอกเบี้ยทุก 3 เดือน
คาดว่าจะเสนอขายในช่วงวันที่ 31 ตุลาคม และ 1-2 พฤศจิกายน 2565 ผ่านสถาบันการเงิน 7  แห่ง ได้แก่ ธนาคารกรุงไทย ธนาคารกสิกรไทย ธนาคารซีไอเอ็มบี ไทย บริษัทหลักทรัพย์ เอเซีย พลัส บริษัทหลักทรัพย์ กรุงไทย เอ็กซ์สปริง บริษัทหลักทรัพย์ ดาโอ (ประเทศไทย) และบริษัทหลักทรัพย์ หยวนต้า (ประเทศไทย)
โดยหุ้นกู้ได้รับการจัดอันดับความน่าเชื่อถือจากบริษัท ทริสเรทติ้ง จำกัด เมื่อวันที่ 23 กันยายน 2565  ที่ระดับ “BBB-” แนวโน้มอันดับเครดิต “Stable” ซึ่งเป็น Investment Grade หรือ เกรดลงทุน
เป็นที่รับรู้กันดีว่า อนันดาฯ มีจุดขายที่ชัดเจนมาแต่ไหนแต่ไรในด้านของทำเลที่ตั้งโครงการ ที่จะต้องสะดวกที่สุดสำหรับการเดินทาง และยังสร้างนวัตกรรมการอยู่อาศัยใหม่ๆ อย่างต่อเนื่อง เพื่อตอบโจทย์ทุกความต้องการของคนเมือง
ล่าสุด อนันดาฯ เปิดกลยุทธ์การตลาดใหม่ด้วยการขายและบริการผ่านระบบออนไลน์ เพื่อให้สอดคล้องกับพฤติกรรมและไลฟ์สไตล์ลูกค้าในยุคดิจิทัล โดยให้ลูกค้าสามารถจองออนไลน์ยูนิตราคาพิเศษ พร้อมส่วนลดพิเศษที่มากกว่าการจองแบบปกติ ประเดิมด้วย 3 โครงการใหม่ คือ คัลเจอร์ ทองหล่อ (CULTURE THONGLOR) คัลเจอร์ จุฬา (CULTURE CHULA) และ ไอดีโอ รามคำแหง - ลำสาลี สเตชั่น ซึ่งก็มีผลตอบรับที่น่าพอใจ
ผู้ลงทุนทั่วไปที่สนใจลงทุนในหุ้นกู้อนันดาฯ สามารถสอบถามรายละเอียดเพิ่มเติมจากผู้จัดการการจัดจำหน่ายหุ้นกู้ทั้ง 7 แห่ง ได้ตั้งแต่วันนี้เป็นต้นไป ดังนี้
ธนาคารกรุงไทย จำกัด (มหาชน) โทร. 02-111-1111
ธนาคารกสิกรไทย จำกัด (มหาชน) โทร. 02-888-8888 ต่อ 819 โดยบุคคลธรรมดาจองซื้อทางออนไลน์ผ่านhttps://www.kasikornbank.com/kmyinvest (ยกเว้นบุคคลสัญชาติต่างด้าว และนิติบุคคล สามารถจองซื้อผ่านสำนักงานใหญ่และสาขา)
ธนาคารซีไอเอ็มบี ไทย จำกัด (มหาชน) โทร. 02-626-7777
บริษัทหลักทรัพย์ เอเซีย พลัส จำกัด  โทร. 02-680-4004
บริษัทหลักทรัพย์ กรุงไทย เอ็กซ์สปริง จำกัด โทร. 02-695-5000
บริษัทหลักทรัพย์ ดาโอ (ประเทศไทย) จำกัด (มหาชน) โทร 02-351-1800 กด 1 
บริษัทหลักทรัพย์ หยวนต้า (ประเทศไทย) จำกัด โทร 02-009-8351-56